15 साल पुरानी सोनोग्राफी मशीनें नहीं पकड़ रही बीमारियां
भीलवाड़ा | बोरियापुराके बृजराज जाट की आंतों में दर्द था। जिला अस्पताल में दिखाया। अपेंडिक्स होने की आशंका पर जांच लिखी गई। जिला अस्पताल में सोनोग्राफी मशीन है लेकिन जांच नहीं हो सकी। उसे निजी अस्पताल में भर्ती होना पड़ा। वहां उपचार के लिए पांच हजार रुपए से ज्यादा खर्च हुए। यह दर्द अकेले बृजराज का नहीं है। जिला अस्पताल में आने वाले सैकड़ों मरीजों को यहां आने के बाद निजी अस्पतालों में जाकर महंगा इलाज लेना पड़ता है। दरअसल, जिला अस्पताल की दोनों सोनोग्राफी मशीनें पंद्रह साल पुरानी हैं। इनकी जांच रिपोर्ट सही नहीं रही। रोज औसतन 60 मरीजों की लीवर, किडनी तथा गर्भवतियों से संबंधित सोनोग्राफी होती है। सिंगल प्रोब होने के कारण दोनों मशीनों की रिपोर्ट में आंतों के रोग स्पष्ट नहीं हो पाते।
तीस फीसदी जांचें आंतों से संबंधित
हररोज 30 से 35 मरीजों को लिखी जाने वाली सोनोग्राफी जांच उनकी आंतों की पैथोलॉजी के लिए होती है। लेकिन इन मरीजों को निजी अस्पताल में हजार रुपए और इसी दौरान निजी अस्पताल में भर्ती होने के बाद पांच हजार रुपए से ज्यादा तक खर्च करने पड़ जाते हैं। जो कि जिला अस्पताल में निशुल्क हो सकती है। लेकिन जांच सुविधा का यह अभाव गरीबों की जेब पर भारी पड़ जाता है।
^‘यह सही है कि हमारे यहां उपलब्ध सोनोग्राफी मशीनें 15-15 साल पुरानी है। इन पर आंतों और कई बार लीवर आदि के दोषों की भी जांच ठीक से नहीं हो पाती है। पिछले दिनों भीलवाड़ा आए एनएचएम अतिरिक्त निदेशक नीरज पवन को भी हमने इससे अवगत कराया था। उन्होंने इस संबंध में प्रस्ताव भेजने को कहा है। इस पर अमल कर रहे हैं।’ डॉ.केसी पवार-पीएमओ
hin_Deva hin_Deva hin_Deva hin_Deva hin_Deva